Diari Oficial de la Generalitat Valenciana


Sumari del DOGV 1522, del 16-04-1991 (1991/820850)

ACORD de 20 de març de 1991, del Govern Valencià pel qual s'aprova definitivament el projecte de modificació puntual del Pla General d'Ordenació Urbana d'Elx per a corregir errors en les alineacions del límit del raval de Sant Joan i la rambla del Vinalopó, entre la porta d'Oriola i el carrer de la Lluna.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1522

Data del DOGV
:   16-04-1991

Secció del DOGV
:   ALTRES DISPOSICIONS

Número del document
:   1991/820850


Data del document
:   20-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 20 de març de 1991, del Govern Valencià, pel qual s'aprova definitivament el projecte de modificació puntual del Pla General d'Ordenació Urbana d'Elx per a corregir errors en les alineacions del límit del raval de Sant Joan i la rambla del Vinalopó, entre la porta d'Oriola i el carrer de la Lluna.  
El Govern Valencià, en la reunió del dia 20 de març de 1991, adoptà l'acord següent:  
«Vist l'expedient de modificació puntual del Pla General d'Ordenació Urbana d'Elx per a corregir errors en les alineacions del límit del raval de Sant Joan i la rambla del Vinalopó, entre la porta d'Oriola i el carrer la Lluna.  
Amb data 19 de febrer de 1990 l?Ajuntament d'Elx sol·licità l?aprovació definitiva del projecte de modificació puntual del Pla General d?Ordenació Urbana per a corregir errors materials en les alineacions del límit del raval de Sant Joan i la rambla del Vinalopó, entre la porta d'Oriola i el carrer de la Lluna, en compliment del que disposa l'article 40.1.b) de la Llei del Sòl i articles 131 i següents del reglament de planejament urbanístic.  
El projecte de modificació esmentat l'aprovà inicialment el ple de la corporació en data 12 de maig de 1989, després del dictamen favorable de la Comissió Informativa d'Urbanisme.  
L?acord esmentat fou publicat en el Butlletí Oficial de la Província d'Alacant de 7 de juny de 1989, en el Butlletí Oficial de l'Estat de 29 de juny de 1989 i en el periòdic «Información» d'Alacant de 19 de juny de 1989.  
Durant el període d?informació pública no es va presentar cap al·legació al projecte de modificació esmentat.  
El ple de l'ajuntament, en data 18 de setembre de 1989, adoptà l'acord d'aprovar provisionalment el projecte de modificació.  
En compliment de l'article 131.1 del reglament de planejament urbanístic i article 40.1.b) de la Llei del Sòl, l'ajuntament sol·licità un informe de la Diputació Provincial d'Alacant el dia 11 d'octubre de 1989, i la diputació va emetre un informe favorable el 22 de novembre de 1989.  
En compliment dels mateixos articles, l'ajuntament sol·licità un informe de la Comissió Territorial d'Urbanisme en data 11 d'octubre de 1989, i emeté un informe favorable el 13 de desembre de 1989.  
El projecte de modificació consisteix en la correcció d'errors materials del pla general en les alineacions del límit del raval de Sant Joan i la rambla del Vinalopó, entre la porta d'Oriola i el carrer de la Lluna.  
Els errors materials detectats en els plànols d'alineacions del sòl urbà són fonamentalment la consideració com a espai públic d?allò que és espai privat i la consideració d'espai privat d?allò que és, de fet, espai públic.  
Aquests errors estan originats per una lectura inexacta dels plànols topogràfics, o per indeterminacions o incorreccions d'aquests mateixos plànols o de l?escala reduïda en què estan dibuixats.  
El Conseller d'Obres Públiques, Urbanisme i Transports emeté un informe favorable sobre el projecte mitjançant Resolució de data 22 de juny de 1990.  
En data 13 de desembre de 1990 la comissió permanent del Consell d'Estat va emetre un dictamen favorable sobre aquesta qüestió en el sentit que "pot aprovar-se el projecte de modificació puntual del Pla General d'Ordenació Urbana d'Elx".  
L?interés del pla general de mantenir la preexistència de les alineacions de la part antiga de la ciutat, que són errònies en molts punts i cal corregir-les o interpretar-les.  
La modificació que es pretén no produeix increment de densitat de població, i no es veu afectat, en conseqüència, pel que preveu l'article 49.2 de la Llei del Sòl i el corresponent del reglament de planejament. Al contrari, s'augmenten les superfícies destinades a espais lliures i es disminueix l'aprofitament dels terrenys privats.  
El criteri seguit és el de mantenir l?alineació que hi ha en aquells edificis on siga possible, respectant la intenció del pla general.  
Es recularà l'alineació en aquells immobles on el pla general indicava una reculada i que o bé tenien uns altres edificis veïns reculats o bé estaven afectats per obres de calçada que havien ocupat part del sòl urbà.  
Es mantindrà la qualificació com a sistema d'espais lliures del grup de casetes situat a un costat inferior a la de la pila de la passarel·la de vianants i els carrers que hi menen, per estar aquesta qualificació imposada voluntàriament pel pla.  
L?única documentació del pla general que resulta afectada és el plànol núm. A2-16 de règim, qualificació i estructura orgànica del territori.  
No es produeix cap variació en les normes urbanístiques, en el programa d?actuació ni en l?estudi financer i econòmic del pla general.  
S'ha complert el que preveuen els articles 40.1 b), 41.1 i 2 de la Llei de Règim del Sòl i Ordenació Urbana i l'article 161, en relació amb els articles 115, 116, 125, 126, 127, 128, 130 i 131 del reglament de planejament urbanístic, pel que fa a la tramitació de la modificació del pla general, de cara a les aprovacions inicial i provisional, informació pública, estudi d'al·legacions i informes sol·licitats.  
La modificació afecta els espais lliures, per tant s'ha d'aplicar l'article 50 de la Llei de del Sòl, i és necessari per a la seua aprovació definitiva l'informe favorable del Conseller d'Obres Públiques, Urbanisme i Transports i del Consell d'Estat.  
Vistos els Preceptes legals citats, la Llei del Sòl, la Llei de Procediment Administratiu i la resta d'aplicació pertinent, en virtut de les facultats que confereix l'article 50 de la Llei de Règim del Sòl i Ordenació Urbana, d'acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament el projecte de modificació puntual del Pla General d'Ordenació Urbana d'Elx per a corregir errors en les alineacions del límit del raval de Sant Joan i la rambla del Vinalopó, entre la porta d'Oriola i el carrer de la Lluna».  
Contra aquest acorda que esgota la via administrativa, cal interposar recurs de reposició davant el Govern Valencià en el termini d'un mes a comptar des del dia següent al de la publicació d?aquest acord.  
València, 20 de març de 1991.  
El Conseller Secretari del Govern Valencià,   
EMERIT BONO I MARTINEZ